Diari Oficial de la Generalitat Valenciana


Sumari del DOGV 4939, del 04-02-2005 (2005/764)

RESOLUCIÓ de 26 de gener de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre la Conselleria de Sanitat i el Consell Jurídic Consultiu de la Comunitat Valenciana per a l'avaluació de la incapacitat laboral del personal al servici del Consell Jurídic Consultiu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4939

Data del DOGV
:   04-02-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/764


Data del document
:   26-01-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Sanitat
    * Consell Jurídic Consultiu de la Comunitat Valenciana
    * incapacitat laboral
    * cooperació administrativa
    * administració regional

RESOLUCIÓ de 26 de gener de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre la Conselleria de Sanitat i el Consell Jurídic Consultiu de la Comunitat Valenciana per a l'avaluació de la incapacitat laboral del personal al servici del Consell Jurídic Consultiu. [2005/F764]
  
Subscrit, després de la tramitació prèvia reglamentària, entre la Conselleria de Sanitat i el Consell Jurídic Consultiu de la Comunitat Valenciana, el 2 de desembre de 2004, un conveni de col·laboració per a l'avaluació de la incapacitat laboral del personal al servici del Consell Jurídic Consultiu, i en compliment del que establix la clàusula tercera del conveni, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 1091/2004, i que figura com a annex d'esta resolució.
  
València, 26 de gener de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre la Conselleria de Sanitat i el Consell Jurídic Consultiu de la Comunitat Valenciana per a l'avaluació de la incapacitat laboral del personal al servici del Consell Jurídic Consultiu
  
València, 2 de desembre de 2004
  
Reunits
  
D'una part, el conseller de Sanitat de la Generalitat Valenciana, Vicente Rambla Momplet, de conformitat amb el que es preveu en els articles 21.f) i 35 de la Llei 5/1983, de 30 de desembre, de Govern Valencià, facultat expressament per a la firma d'este conveni mitjançant un acord del Govern Valencià adoptat en sessió de data 26 de novembre de 2004.
  
De l'altra part, el president del Consell Jurídic Consultiu, Vicente Garrido Mayol, de conformitat amb el que es preveu en l'article 5 de la Llei 10/1994, de 19 de desembre, de Creació del Consell Jurídic Consultiu de la Comunitat Valenciana, i l'article 20 del Decret 138/1996, del Consell de la Generalitat Valenciana, de 16 de juliol, pel qual s'aprova el reglament del mencionat consell, i d'acord amb el que s'establix en l'article 2 del Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim públic i pressupostari dels convenis que subscriu la Generalitat Valenciana.
  
Manifesten
  
La Llei 14/1986, de 25 d'abril, General de Sanitat, establix que tots els centres i establiments sanitaris estaran sotmesos a la inspecció i control sanitaris per les administracions sanitàries competents (article 30.1), i determina les competències generals de la Inspecció Sanitària, entre les quals es troben les d'entrar lliurement i sense prèvia notificació en qualsevol moment, en tot centre o establiment sanitari; procedir a les proves, investigacions, exàmens necessaris o a prendre o traure mostres per a comprovar el compliment de la llei esmentada i les seues normes de desplegament, i realitzar totes les actuacions que siguen necessàries per al compliment de les funcions d'inspecció que duen a terme (article 31.1).
  
La Generalitat Valenciana ha assumit, per virtut del Reial Decret 1.612/1987, de 27 de novembre, sobre traspàs de funcions a la Comunitat Valenciana, entre altres, les funcions la inspecció, avaluació i seguiment del control de la incapacitat temporal del règim general de la Seguretat Social i de règims especials (per a treballadors autònoms, agraris, del mar, etc.).
  
Les funcions d'inspecció sanitària estan atribuïdes al Servici d'Inspecció de Servicis Sanitaris, integrat en l'Àrea d'Inspecció, Avaluació i Ordenació, i, esta àrea, al seu torn, està integrada en la Direcció General d'Ordenació, Avaluació i Investigació Sanitària, que depén de la Subsecretaria de la Conselleria de Sanitat, d'acord amb el que disposa l'Orde de 31 de juliol de 2003, del conseller de Sanitat, per la qual es desplega el Decret 116/2003, d'11 de juliol, pel qual s'aprova el Reglament Orgànic i Funcional de la Conselleria de Sanitat, les quals en l'actualitat desenvolupa la Subsecretaria de la Conselleria de Sanitat a través del Servici d'Inspecció, tal com disposa l'article 7.6 de l'Orde de 3 de gener del 2000, de desplegament del vigent Reglament Orgànic i Funcional de la Conselleria de Sanitat.
  
D'altra banda, el Consell Jurídic Consultiu és l'òrgan consultiu suprem del Govern Valencià i de la seua administració, i, si és el cas, de les administracions locals radicades a la Comunitat Valenciana, així com de les universitats públiques de la Comunitat Valenciana i de les altres entitats i corporacions de dret públic no integrades en l'administració del Consell de la Generalitat (article 1.1 de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana ?d'ara en avant, LCJC?, en relació amb l'article 1 del seu reglament ?d'ara en avant, RCJC?), i disposa d'autonomia orgànica i funcional, a fi de garantir l'objectivitat i independència en l'exercici de les seues funcions, sense formar part de l'administració activa ni estar integrat en cap de les conselleries o altres òrgans o entitats de la comunitat autònoma (article 1.2 LCJC, en relació amb l'article 2 segon paràgraf del RCJC).
  
Com a manifestació de l'autonomia reconeguda al Consell Jurídic Consultiu, se li atribuïxen al Consell les facultats de selecció dels seus funcionaris i empleats d'acord amb el que disposa la legislació de funció pública valenciana (article 47 RCJC), i al seu president, com a cap superior del personal, se li assignen determinades funcions com ara les de convocar els processos selectius del personal i aprovar, amb la deliberació prèvia del Ple, la relació de llocs de treball, o exercir les facultats sobre el personal al servici del Consell, segons el que disposa la legislació de funció pública valenciana (article 24 RCJC).
  
Quant al sistema de cobertura dels riscos professionals del personal pertanyent al Consell Jurídic Consultiu (assistència sanitària, prestació d'incapacitat temporal, etc.) hi ha diferents situacions, perquè la majoria dels seus empleats estan inclosos en el règim general de la Seguretat Social, però altres tenen un règim específic d'assegurament en mútues d'accidents de treball i malalties professionals (MUFACE, MUNPAL, MUGEJU...).
  
Tenint en compte l'experiència acumulada pel Servici d'Inspecció de la Conselleria de Sanitat, que ha tingut i té encomanada la funció de control de la incapacitat temporal del règim general de la seguretat social i de règims especials, així com de les mútues d'accidents de treball i malalties professionals a través dels acords de col·laboració establits per a estes comeses, i davant de la conveniència d'establir procediments àgils que permeten realitzar un control ràpid, puntual i eficaç sobre el personal del Consell Jurídic Consultiu que es trobe en situació de baixa per incapacitat temporal, es considera oportuna la celebració amb esta finalitat, entre la Conselleria de Sanitat i el Consell Jurídic Consultiu, del següent
  
Conveni de col·laboració
  
Primer. El Consell Jurídic Consultiu podrà comunicar les llicències o baixes per malaltia del personal a càrrec seu, al Servici d'Inspecció de la Conselleria de Sanitat, adjuntant els informes mèdics que hagen sigut aportats per l'interessat, a fi que la inspecció preste l'assessorament mèdic necessari, i controle i supervise el procés d'incapacitat temporal.
  
La comunicació haurà d'ajustar-se al model que figura en l'annex.
  
Segon. El Servici d'Inspecció de la Conselleria de Sanitat farà les actuacions necessàries tendents a efectuar el control i seguiment de la incapacitat temporal (citacions, requeriments, etc.), emetrà els informes en un termini no superior a 15 dies hàbils des que li siguen sol·licitats pel Consell Jurídic Consultiu, i, en cas de resultar procedent, procedirà a la tramitació dels informes mèdics d'alta.
  
Tercer. El present acord es publicarà en el Diari Oficial de la Generalitat Valenciana, i s'anunciarà als taulers d'anuncis del Consell Jurídic Consultiu de la Comunitat Valenciana.
  
Quart. El present acord produirà efectes des de la data de la seua firma fins al 31 de desembre del 2005. Pot ser prorrogat tàcitament per anys naturals, excepte denúncia expressa de les parts que s'efectuarà com a mínim, amb un mes d'antelació.
  
El conseller de Sanitat: Vicente Rambla Momplet.
  
El president del Consell Jurídic Consultiu: Vicente Garrido Mayol.